O‘ZBEKISTON RESPUBLIKASI PREZIDENTINING 2008 YIL 5 MARTDAGI PF-3972-SONLI “ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TO‘G‘RISIDA”GI FARMONI BO‘YIChA PENSIYALARNI QAYTA HISOBLASh TARTIBI TO‘G‘RISIDAGI YO‘RIQNOMANI TA

O‘zbekiston Respublikasi Prezidentining 2008-yil 5-martdagi PF-3972-sonli “Ish haqi, pensiyalar, stipendiyalar va ijtimoiy nafaqalar miqdorini oshirish to‘g‘risida”gi Farmoni ijrosini ta’minlash maqsadida qaror qilamiz: 
 1. O‘zbekiston Respublikasi Prezidentining 2008-yil 5-martdagi PF-3972-sonli “Ish haqi, pensiyalar, stipendiyalar va ijtimoiy nafaqalar miqdorini oshirish to‘g‘risida”gi Farmoni bo‘yicha pensiyalarni qayta hisoblash tartibi to‘g‘risidagi yo‘riqnoma ilovaga muvofiq tasdiqlansin.
 2. Mehnat va aholini ijtimoiy muhofaza qilish vazirligi va Moliya vazirligining 2007-yil 5-noyabrdagi M-43 va 99-sonli “O‘zbekiston Respublikasi Prezidentining 2007-yil 23-oktabrdagi PF-3931-sonli “Ish haqi, pensiyalar, stipendiyalar va ijtimoiy nafaqalar miqdorini oshirish to‘g‘risida”gi Farmoni bo‘yicha pensiyalarni qayta hisoblash tartibi to‘g‘risidagi yo‘riqnoma”ni tasdiqlash haqidagi (2007-yil 6-noyabr, ro‘yxat raqami 1736 — O‘zbekiston Respublikasining qonun hujjatlari to‘plami, 2007-yil, 45-son, 455-modda) qarori 2008-yil 1-apreldan o‘z kuchini yo‘qotgan deb hisoblansin.
 3. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan sanadan boshlab o‘n kundan keyin kuchga kiritilsin.
 Ushbu Yo‘riqnoma O‘zbekiston Respublikasi Prezidentining 2008-yil 5-martdagi PF-3972-sonli “Ish haqi, pensiyalar, stipendiyalar va ijtimoiy nafaqalar miqdorini oshirish to‘g‘risida”gi Farmonining 4-bandiga binoan pensiya va ijtimoiy nafaqalarni qayta hisoblash tartibini belgilaydi.
 1. Ko‘rsatib o‘tilgan Farmonga muvofiq 2008-yilning 1-aprelidan quyidagilarning eng kam miqdorlari belgilanadi:
 a) eng kam ish haqi — oyiga 20865 so‘m;
 b) yoshga doir pensiyalar — oyiga 41330 so‘m;
 v) bolalikdan nogironlarga beriladigan nafaqa — oyiga 41330 so‘m;
 g) zarur ish stajiga ega bo‘lmagan keksa yoshdagi va mehnatga layoqatsiz fuqarolarga beriladigan nafaqa — oyiga 25030 so‘m.
 2. Pensiyani hisob-kitob qilish uchun eng kam ish haqining sakkiz baravaridan ortiq bo‘lmagan o‘rtacha oylik ish haqi inobatga olinadi (20865 so‘m x 8 = 166920 so‘m).
 3. Pensiya qayta hisoblanadigan o‘rtacha oylik ish haqini tenglashtirish uchun, ilovaga muvofiq yillar bo‘yicha differensiyalangan yangi tuzatuvchi koeffitsiyentlar o‘rnatiladi. 
 4. Pensionerning ish haqlari to‘g‘risida ma’lumotlar bo‘lmagan yoki o‘rtacha bir oylik ish haqining tuzatuvchi koeffitsiyent qo‘llanilgandan keyingi yangi miqdori belgilangan eng kam ish haqi miqdori (20865 so‘m)ga yetmasa, pensiyani qayta hisoblash quyidagicha amalga oshiriladi:
 yoshga doir pensiyalar, I va II-guruh nogironlik pensiyalari, shuningdek, chin yetimlarga boquvchisini yo‘qotganlik pensiyalari uchun tayanch miqdorlar oyiga 41330 so‘m, III-guruh nogironlik va boquvchilaridan birini yo‘qotgan oilalarga boquvchisini yo‘qotganlik pensiyalari uchun oilaning mehnatga layoqatsiz har bir a’zosi uchun 20665 so‘m miqdorida belgilanadi;
 talab etiladiganidan ortiqcha ish staji uchun pensiyalar miqdorini oshirish yangi eng kam ish haqidan kelib chiqib belgilanadi (to‘liq pensiya tayinlashda talab etiladiganidan ortiqcha ish stajining har bir to‘liq yili uchun yoshga doir hamda I va II-guruh nogironlik pensiyalari uchun 1 foiz, III-guruh nogironlik va boquvchisini yo‘qotganlik pensiyalari uchun 0,5 foiz).
 5. Yangi o‘rtacha oylik ish haqining miqdori 20865 so‘mdan 75145 so‘m 46 tiyingacha (III-guruh nogironlik pensiyasi va boquvchisini yo‘qotganlik pensiyasi uchun 68883 so‘m 33 tiyingacha) bo‘lgan miqdorni tashkil etgan hollarda pensiyalarni qayta hisoblash quyidagicha amalga oshiriladi:
 yoshga doir pensiyalari, I va II-guruh nogironlik pensiyalari, shuningdek, chin yetimlarga boquvchisini yo‘qotganlik pensiyalari uchun pensiyaning tayanch miqdori oyiga 41330 so‘m miqdorda, III-guruh nogironlik pensiyalari va boquvchilaridan birini yo‘qotgan oilalarga boquvchisini yo‘qotganlik pensiyalari uchun oilaning mehnatga layoqatsiz har bir a’zosi uchun 20665 so‘m miqdorida belgilanadi;
 talab etiladiganidan ortiqcha ish staji uchun pensiyalar miqdorini oshirish yangi o‘rtacha oylik ish haqidan kelib chiqib belgilanadi (to‘liq pensiya tayinlashda talab etiladiganidan ortiqcha ish stajining har bir to‘liq yili uchun yoshga doir pensiyalar hamda I va II-guruh nogironlik pensiyalari uchun 1 foiz, III-guruh nogironlik va boquvchisini yo‘qotganlik pensiyalari uchun 0,5 foiz).
 6. Pensionyerlar boshqa toifalarining pensiyalarini qayta hisoblash quyidagicha amalga oshiriladi:
 yangi o‘rtacha oylik ish haqi miqdori eng kam oylik ish haqi miqdorining sakkiz hissasi bilan chegaralanadi (166920 so‘m);
 olingan o‘rtacha oylik ish haqi, ish stajiga bog‘liq ravishda pensiyalarni hisoblash uchun qabul qilingan foizlarga ko‘paytiriladi.
 7. Barcha hollarda pensiyalarga ustama eng kam oylik ish haqidan (20865 so‘m) kelib chiqib aniqlanadi.